Nibe Festival præsenterer igen et stort navn til sommerens arrangement. Navne som OneRepublic, Tobias Rahim og L.O.C er allerede på plakaten, og nu kan festivalen også skrive de ikoniske Nik & Jay på listen over kunstnere. Med store hits som 'Lækker', 'Boing Boing' og 'Hot' kan Nik & Jay om nogle sætte gang i en fest for alle aldre. - Det glæder os meget, at Nik & Jay atter er klar til at spille deres altid uforglemmelige sommerkoncerter, og at de har valgt Nibe som en af få nordjyske koncerter, udtaler festivaltalsmand Peter Møller Madsen i en pressemeddelelse. Nik & Jay har ikke spillet på Nie Festival siden 2019, hvor de stillede op på Stor Scene. De offentliggjort navne indtil videre er: OneRepublic (30. juni), Lukas Graham (28. juni), The Minds Of 99 (29. Juni), Nik & Jay (1. juli), Tobias Rahim (30. juni), L.O.C. (28. juni), Saveus (1. juli), Benjamin Hav & Familien (29. juni), Hjalmer, Oh Land, Hugorm & PRISMA.

Referat:
De har ikke besøgt Nibe Festival siden 2019.